da da da da da da nb nb da en da da da da en da da da da sv da da da da en da en en da en da da en ru en en en
Intet nyt er ikke godt nyt - Svanholm Cricketklub
Søndag d. 19. april 2020 kl. 18:40 af Henrik Pfaff
Kære klubber, klubkontakter og frivillige i forbundet.
Desværre holder Corona krisen os fra at begynde vores sæson som planlagt.
På trods af ihærdige forsøg fra DIFs side, er sporten fortsat ikke i stand til at komme i gang. Der arbejdes fortsat på, at en snarlig opblødning på forsamlingsforbuddet også kommer til at gælde idrætten
Det er naturligvis en stor udfordring for vores klubber. Aktiviteter i klubberne er et væsentligt element for at fastholde vores medlemmer.
Vi vil gerne opfordre jer til at være aktive i at fastholde jeres relation til alle jeres medlemmer. Opslag på jeres hjemmeside, Facebook, Instagram eller andre medier hvor i kan række ud til jeres medlemmer er værdifuldt. Vi står naturligvis til jeres rådighed for hjælp og inspiration her.
Turneringsstarten er som tidligere meddelt udsat. Desværre på ubestemt tid.
Vi arbejder på nuværende tidspunkt med flere scenarier – afhængig af hvornår vi kommer i gang og under hvilke vilkår ændrer mulighederne sig.
For hver spilledag vi mister, jo mere berørt bliver vores turnering naturligvis.
Det er bestyrelsens mål, at vi skal sikre at flest mulige kampe bliver afviklet. Og at alle rækker under en eller anden form bliver tilgodeset. Vi håber, at alle er fleksible og tålmodige. Når vi kender en startdato, vil vi hurtigst muligt gøre klar til start. Det vil betyde, at vi kommer til at bede om jeres hurtige reaktion på de spørgsmål vi måtte søge svar på fra jer.
Tak til alle de klubber, der reagerede på vores dialog proces omkring reglementet for 2020.
Når vi kender en startdato og dermed har bedre overblik over de vilkår 2020 giver os, vil vi udsende turneringsreglement gældende for 2020 med en gennemgang af ændringer og kommentarer på det input vi har modtaget. En dialog omkring turneringsreglementet forventes naturligvis også på vores repræsentantskabsmødet.
Præcist som vores turneringsstart, så er afholdelsen af vores repræsentantskabsmøde fortsat udsat på ubestemt tid. Straks vi kender en dato for ændring af forsamlingsforbuddet, vil bestyrelsen fastsætte en dato og meddele denne til klubberne.
Idrættens Hus, Brøndby Stadion 20